**Likumprojekta „Grozījumi Latvijas Republikas valsts robežas likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes regula (ES) Nr.1052/2013 (2013.gada 22.oktobris), ar ko izveido Eiropas Robežu uzraudzības sistēmu (EUROSUR). Ministru kabineta 2014.gada 19.novembra sēdes protokola Nr.63 30.§ 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informācija par Eiropas Robežu uzraudzības sistēmu (turpmāk - EUROSUR) ir šāda:Eiropas Kopienu komisijas 2008.gada 13.februāra paziņojuma (COM(2008) 68 galīgā redakcija) ieteikumos dalībvalstis, kas atrodas pie Eiropas Savienības (turpmāk – ES) ārējām dienvidu un austrumu robežām, tika aicinātas izveidot:1. vienu valsts Nacionālo koordinācijas centru, kas nepārtrauktā režīmā koordinē visu to valsts iestāžu darbības, kuras veic ārējo robežu kontroles uzdevumus (atklāšanu, identificēšanu, izsekošanu un pārtveršanu) un kas spēj nodrošināt informācijas apmaiņu ar citu dalībvalstu Nacionālajiem koordinācijas centriem, kā arī Eiropas Aģentūru operatīvās sadarbības vadībai pie ES dalībvalstu ārējām robežām (turpmāk – FRONTEX Aģentūra);2. vienoto valsts uzraudzības sistēmu EUROSUR, kas apvieno uzraudzības darbības uz visas ārējās robežas vai, pamatojoties uz riska analīzi, tās atsevišķi izraudzītās daļās, un nodrošina nepārtrauktu informācijas izplatīšanu starp visām ārējās robežas kontrolē iesaistītajām iestādēm. EUROSUR informācijas apmaiņas mehānisms ir vērsts uz ES ārējo dienvidu un austrumu robežu kontroli, realizējot to gan uz sauszemes, gan jūras robežām, paredzot izveidot kopējo tehnisko ietvaru, lai uzlabotu un sekmētu komunikāciju un sadarbību starp dalībvalstu iestādēm un veicinātu jaunāko tehnoloģiju izmantošanu robežu kontrolei un uzraudzībai. Šī mehānisma galvenais mērķis ir ierobežot nelegāli ES teritorijā ieceļojošo trešo valstu pilsoņu skaitu, samazināt nelegālo imigrantu skaitu, kas iet bojā šķērsojot ES jūras robežas, kā arī paaugstināt ES iekšējo drošību, uzlabojot pārrobežu noziedzības novēršanu.Papildus EUROSUR ietvaros ir plānots atbalstīt dalībvalstu centienus sasniegt pilnīgāku situācijas pārzināšanu (situācijas pārzināšana nozīmē dalībvalstu Robežsardzes dienestu spēju pamanīt kustību pāri valsts robežai un rast pamatotus iemeslus kontroles pasākumu veikšanai) pie to ārējām robežām un paaugstināt valsts tiesībaizsardzības iestāžu reaģēšanas spējas (reakcijas spēja nozīmē laika posmu, kāds nepieciešams, lai nokļūtu jebkurā pārrobežu kustības vietā, kas ir jākontrolē, kā arī laiku un līdzekļus, kas nepieciešami, lai pienācīgi reaģētu uz neparastiem apstākļiem).Saskaņā ar Ministru kabineta 2010.gada 1.decembra rīkojumu Nr.696 „Par atbildīgās institūcijas noteikšanu Eiropas Robežu uzraudzības sistēmas (EUROSUR) ieviešanā” (turpmāk – Rīkojums) Iekšlietu ministrija ir noteikta par atbildīgo institūciju EUROSUR ieviešanā Latvijas Republikā. Saskaņā ar Rīkojuma 2.punktu starpinstitūciju sadarbības rezultātā Iekšlietu ministrija apstiprināja EUROSUR ieviešanas rīcības plānu 2011. – 2013.gadam, kā arī Eiropas robežu uzraudzības sistēmas ieviešanas rīcības plānu 2014. – 2015.gadam. EUROSUR ieviešanu Latvijā veic Valsts robežsardze sadarbībā ar Iekšlietu ministriju, Aizsardzības ministriju, Nacionālajiem Bruņotajiem spēkiem, Finanšu ministriju un Satiksmes ministriju.Saskaņā ar Ministru kabineta sēdes 2012.gada 12.jūnija protokollēmuma Nr.33 (65.§ „Informatīvais ziņojums "Par EUROSUR projekta attīstības gaitu” (TA-1326)) 2.punktu, Valsts robežsardzei tika uzdots izveidot Nacionālo koordinācijas centru un nodrošināt EUROSUR darbības uzsākšanu Latvijas Republikā, kā arī organizēt un veikt informācijas apmaiņu minētās sistēmas ietvaros, proti:1. visas darbības EUROSUR ietvaros tiks organizētas, izmantojot Valsts robežsardzes Nacionālo koordinācijas centru, kā valsts kontaktpunktu. Nacionālā koordinācijas centra darbība plānota uz decentralizētu modeli, kas tiks precizēta sadarbībā ar līdzatbildīgajām institūcijām EUROSUR attīstības un Nacionālā koordinācijas centra funkciju izstrādes gaitā;2. Valsts robežsardzes Nacionālais koordinācijas centrs koordinēs Valsts robežsardzes un citu valsts kompetento iestāžu aktivitātes sauszemes un jūras robežu uzraudzības jomā atbilstoši 2013.gada 22.oktobra Eiropas Parlamenta un Padomes regula (ES) Nr.1052/2013, ar ko izveido Eiropas Robežu uzraudzības sistēmu (EUROSUR) un Latvijas Republikas normatīvo aktu prasībām;3. Valsts robežsardzes Nacionālais koordinācijas centrs būs atbildīgs par darbību vadību, Valsts robežsardzei organizējot robežkontroli (robežuzraudzību un robežpārbaudes) uz ES ārējās sauszemes un jūras robežas.Šobrīd Valsts robežsardzes Galvenajā pārvaldē ir izveidots Nacionālais koordinācijas centrs, kas aprīkots ar nepieciešamo tehniku un saskaņā ar FRONTEX Aģentūras tehnisko plānu nodrošina EUROSUR Operacionālā mezgla darbību Latvijā. Šim mērķim Valsts robežsardze noslēdza vienošanos ar FRONTEX Aģentūru par Nacionālā koordinācijas centra darbības tehniskā atbalsta saņemšanu un informācijas apmaiņas nodrošināšanu.Tāpat EUROSUR ietvaros Valsts robežsardze veiks informācijas apmaiņu ar dalībvalstu Nacionālajiem koordinācijas centriem.2013.gada 2.decembrī stājās spēkā Eiropas Parlamenta un Padomes regula (ES) Nr.1052/2013 (2013.gada 22.oktobris), ar ko izveido Eiropas Robežu uzraudzības sistēmu (EUROSUR), kurā noteikts, ka dalībvalstis uzdod EUROSUR darbības koordinēšanu tai savas valsts iestādei, kas ir atbildīga par Šengenas ārējo robežu uzraudzību.Tā kā šobrīd neviens nacionālais normatīvais akts nenoteic, ka Valsts robežsardze nodrošina EUROSUR darbību Latvijas Republikā, ir nepieciešams izdarīt grozījumu Latvijas Republikas valsts robežas likumā nosakot, ka Valsts robežsardze nodrošinās EUROSUR darbību Latvijas Republikā.Latvijas Republikas valsts robežas šķērsošana tiek organizēta atbilstoši spēkā esošajam normatīvajam regulējumam. Latvijas Republikas valsts robežas likuma 10.panta desmitā daļa paredz kategorijas, kurām autoceļu robežšķērsošanas vietās atļauta valsts robežas šķērsošana ārpus kārtas.Attiecībā uz preču pārvietošanu pāri valsts robežai ārpus kārtas, Latvijas Republikas valsts robežas likuma 10.panta desmitās daļas 6.punkts noteic, ka valsts robežas šķērsošana ārpus kārtas atļauta personām, kas ar transportlīdzekļiem pārvadā kravas, kuru neto svaru vairāk nekā par 50 procentiem no kopējās kravas neto svara veido ārpus kārtas transportējamo preču sarakstā iekļautās preces. Ārpus kārtas transportējamās preces ir uzskaitītas Ministru kabineta 2012.gada 13.marta noteikumu Nr.170 „Noteikumi par ārpus kārtas transportējamām precēm” pielikumā. Saskaņā ar Ministru kabineta noteikumu pielikumu, ārpus kārtas transportējamo preču sarakstā iekļautas ātri bojājošās preces, kuras tiek transportētas saskaņā ar Latvijas Republikai saistošo 1970.gada 1.septembra Nolīgumu par ātri bojājošos pārtikas produktu starptautiskajiem pārvadājumiem un par speciālām iekārtām, kas izmantojamas šajos pārvadājumos (ATP), kā arī citas preces, kurām to īpašību dēļ nepieciešams ārējo robežu šķērsot ārpus kārtas.Valsts ieņēmumu dienesta muitas un Valsts robežsardzes amatpersonas valsts robežas šķērsošanu ārpus kārtas nodrošina ievērojot Latvijas Republikas valsts robežas likuma 10.panta desmitajā daļā noteikto, Ministru kabineta 2013.gada 20.augusta noteikumos Nr.626 “Noteikumi par kravas transportlīdzekļu reģistrāciju ārējās sauszemes robežas šķērsošanai” noteikto un saskaņā ar Latvijas Republikas valsts robežas likuma 22.panta sestajā daļā noteiktās savstarpēji saskaņotās attiecīgās robežšķērsošanas vietas pārbaudes tehnoloģijas prasības.ES muitas tiesību akti paredz kārtību un noteikumus, kā komersanti iegūst iespēju izmantot muitas vienkāršojumus. Šobrīd Latvijā muitas vienkāršojumus izmanto personas, kuras ir ieguvušas atzītā nosūtītāja vai/un saņēmēja, vietējās muitošanas un atzītā komersanta (AEO – atzītais ekonomiskais operators) statusu.ES atzītā komersanta nosacījumi noteikti ES Padomes 1992.gada 12.oktobra Regulā (EEK) Nr.2913/92 par Kopienas Muitas kodeksa izveidi (5.a pants) un Komisijas 1993.gada 2.jūlija Regulā (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (14.a - 14.x pants).ES komersanta AEO statusu atzīst un AEO priekšrocības sertificētiem komersantiem piemēro visās ES dalībvalstīs neatkarīgi no tā, kurā dalībvalstī AEO sertifikāts ir izsniegts, jo kritēriji AEO sertifikātu saņemšanai ir vienādi un noteikti ES muitas tiesību aktos. ES uz 2015.gada 1.februāri ir atzīti 13714 komersanti (AEO), no kuriem 20 ir Latvijas Republikā, 27 – Lietuvas Republikā, 24 – Igaunijas Republikā un 739 – Polijas Republikā.Vairāku ES dalībvalstu pieredze rāda, ka tiek realizētas arī citas papildus nacionālās AEO priekšrocības, ņemot vērā attiecīgās valsts komersantu faktiskās vajadzības, piemēram, robežšķērsošanas vietā tiek ieviestas atsevišķas joslas tikai AEO pārvadājumiem, tā nodrošinot ātrāku robežas šķērsošanu (Polija), noteikta atsevišķa sadarbības kārtība ar muitu AEO kravu pārvadājumiem prioritārā kārtībā (Igaunija) un citas.Ņemot vērā, ka Latvijas Republikā vairākus gadus veidojas kravas transportlīdzekļu rindas pirms autoceļu robežšķērsošanas vietām izbraukšanai uz Krievijas Federāciju un tās mēdz veidoties arī izbraukšanai uz Baltkrievijas Republiku, kā arī ņemot vērā, ka strauja un plaša esošo autoceļu robežšķērsošanas vietu modernizācija tuvākajos gados nav paredzēta, ir būtiski rast iespējas papildu priekšrocību noteikšanai AEO komersantiem, atbilstoši ES un atsevišķās dalībvalsts nacionālajiem normatīvajiem aktiem.Lai izveidotu jaunu nacionālo priekšrocību atzītā komersanta (AEO) sertifikāta turētājam, ir nepieciešams Latvijas Republikas valsts robežas likuma 10.panta desmitajā daļā noteikt jaunu kategoriju – atzīto komersantu (AEO) pārvadājumus, kam autoceļu robežšķērsošanas vietās atļauta robežas šķērsošana ārpus kārtas. Lai saglabātu Latvijas Republikas valsts robežas likuma 10.pantā noteikto tiesību normu struktūru un ievērojot, ka minētā likuma 10.panta desmitās daļas punktos ietvertais tiesiskais regulējums attiecas uz atšķirīgiem subjektiem, Latvijas Republikas valsts robežas likuma 10.panta desmitā daļa ir papildināma ar 6.1punktu. Priekšrocība robežu šķērsot ārpus kārtas piešķirama, ja ar kravas transportlīdzekli tiek izvesta vienīgi tāda krava, kuras sastāvu pilnībā (100%) veido preces, kuru nosūtītājs (tās deklarētājs) ir atzītā komersanta (AEO) sertifikāta turētājs, ja vienlaikus pārvadātājs ir minētā sertifikāta turētājs. AEO statusam ir jābūt abiem, jo šādā gadījumā preču izvešanas noformēšanas un pārvadāšanas procesu nodrošina muitas pārbaudīti un atzīti komersanti. Šis nosacījums attiektos uz jebkuru ES AEO sertifikāta turētāju, kā arī tikai uz atzīto komersantu (AEO), kas vēlas izbraukt no Latvijas Republikas autoceļu robežšķērsošanas vietās, jo rindas organizēšanu iespējams nodrošināt tikai Latvijas Republikas teritorijā, nevis neitrālajā zonā ar kaimiņvalsti. Tāpat, šāds nosacījums būtu piemērojams neatkarīgi no AEO sertifikāta veida (sertifikāts – muitas vienkāršojumiem, drošībai un drošumam vai muitas vienkāršojumiem/drošībai un drošumam) un pārvadājamās kravas veida. Ja pārvadājamā kravā ir tādu personu sūtījumi, kuriem nav ES AEO statusa, ārējo robežu robežšķērsošanas vietā būtu jāšķērso rindas kārtībā.Ieviešot šādu priekšrocību AEO sertifikāta turētājiem, iespējamo kļūdu un neatbilstību varbūtība saistībā ar muitas formalitātēm uz robežas būtu minimāla. Līdz ar to muitas kontroles paredzētais laiks var tikt samazināts, kas ļautu paātrināt robežu šķērsojošo kravu plūsmu. Sadarbības kārtībā starp Valsts ieņēmumu dienesta muitas un Valsts robežsardzes amatpersonām attiecībā uz atzīto komersantu (AEO) kravu ārpus kārtas robežas šķērsošanu nav plānotas izmaiņas. Tā notiktu ievērojot Latvijas Republikas valsts robežas likuma 22.panta sestajā daļā noteiktās savstarpēji saskaņotās attiecīgās robežšķērsošanas vietas pārbaudes tehnoloģijas prasības.Valsts ieņēmumu dienesta muitas amatpersonai, kura muitas kontroles punktā izvērtē kravas atbilstību nosacījumiem un reģistrē kravu ārpus kārtas robežu šķērsojošo kravu reģistrā, papildus būs jāpārbauda preču pavaddokumentos norādītā nosūtītāja (tās deklarētāja) un pārvadātāja esamība ES AEO datu bāzē. Ja nosūtītājs un pārvadātājs (abi) tajā iekļauti – ir tiesības robežu šķērsot ārpus kārtas, ja nav iekļauti – ārpus kārtas robežšķērsošana nav atļauta.Valsts ieņēmumu dienests ir lūdzis Valsts robežsardzei izvērtēt priekšlikumu par grozījumiem Latvijas Republikas valsts robežas likumā. Valsts robežsardze pret minēto grozījumu veikšanu konceptuāli neiebilst, vienlaikus vērš uzmanību uz to, ka ieviešot šādus grozījumus, būs jārēķinās ar lielāku ārpus kārtas robežu šķērsojošo skaitu, kā arī būs nepieciešams aktualizēt robežšķērsošanas modernizāciju, lai šādiem transportlīdzekļiem nav jāgaida kopīgā joslā.Lai izvērtētu Valsts robežsardzes norādītās problēmas, fiksētu iespējamo kravu pieaugumu un problēmas, Valsts ieņēmumu dienests vairākos muitas kontroles punktos 2013.gadā veica pilotprojektu. Pilotprojektā secināts, ka iespējamā ietekme uz ārpus kārtas robežu šķērsojošo skaitu vidēji nepārsniedz 7,5% no kopējā robežšķērsojošo skaita, tomēr precīzi prognozēt apjoma pieaugumu nav iespējams, jo nav iespējams prognozēt, ka tie komersanti, kas šķērsos robežu, atbildīs nepieciešamajām prasībām – atzītā komersanta statuss nosūtītajam un pārvadātājam, kravā 100% atzītā komersanta preces.Paredzot tiesisku regulējumu ārpus kārtas robežu šķērsot atzīto komersantu (AEO) pārvadātajām kravām, pieaugs ārpus kārtas robežšķērsojošo kravas transportlīdzekļu plūsma un darba apjoms iesaistītajām Valsts robežsardzes amatpersonām, kuras noformē Ārpus kārtas robežu šķērsojošas kravas reģistrācijas talonu un administrē transportlīdzekļu rindu, un Valsts ieņēmumu dienesta muitas amatpersonām, kuras izvērtē attiecīgās kravas atbilstību prasībām.  2014.gadā caur robežšķērsošanas vietām, kas izveidotas uz sauszemes, robežu ārpus kārtas šķērsoja 3,63% no robežu šķērsojošiem kravas transportlīdzekļiem (izbraucošiem). Pieņemot, ka ar jauno tiesisko regulējumu ārpus kārtas robežu šķērsojošo transportlīdzekļu skaits vidēji nepārsniegs 10 – 15% (esošie 3,63% + plānotie 7,5%) no izbraucošajiem robežu šķērsojošiem kravas transportlīdzekļiem, Valsts robežsardzes un Valsts ieņēmumu dienesta muitas amatpersonu darba apjoma pieaugums nav tik būtisks un funkcijas var tikt īstenotas atbilstoši esošajiem resursiem.Latvijas Republikas valsts robežas, kas to norobežo no Krievijas Federācijas un Baltkrievijas Republikas, un vienlaikus ir arī Šengenas līguma valstu ārējā robeža, garums ir 449 km, no tiem ar Krievijas Federāciju – 276 km (61,5%) un ar Baltkrievijas Republiku – 173 km (38,5%). Pēc Latvijas Republikas pievienošanās Šengenas līgumam (2007.gada 21.decembrī), par nelikumīgu valsts robežas šķērsošanu uz Latvijas Republikas un Krievija Federācijas valsts robežas un Latvijas Republikas un Baltkrievijas Republikas valsts robežas aizturētas personas:2008.gadā – 55;2009.gadā – 72;2010.gadā – 54;2011.gadā – 50;2012.gadā – 106;2013.gadā – 66;2014.gadā – 144.No 2014.gada aizturētajām personām vairāk kā 95% ir nelegālie imigranti no Vjetnamas Sociālistiskās Republikas, Afganistānas Islāma Republikas un Irākas Republikas.Veicot normatīvajos aktos noteiktos uzdevumus cīņā pret tabakas izstrādājumu un alkohola kontrabandu un to nelegālu tirdzniecību Latvijā, 2012.gadā Valsts robežsardze uz valsts robežas konstatēja 24 nelikumīgas preču pārvietošanas gadījumus, no kuriem 12 gadījumi atklāti uz Latvijas Republikas un Krievijas Federācijas valsts robežas (izņemtas 1324400 cigaretes), bet 12 gadījumi uz Latvijas Republikas un Baltkrievijas Republikas valsts robežas (izņemtas 2066980 cigaretes). 2013.gadā Valsts robežsardze uz valsts robežas konstatēja 18 nelikumīgas preču pārvietošanas gadījumus, no kuriem 7 gadījumi atklāti uz Latvijas Republikas un Krievijas Federācijas valsts robežas (izņemtas 820000 cigaretes), bet 11 gadījumi uz Latvijas Republikas un Baltkrievijas Republikas valsts robežas (izņemtas 2950000 cigarešu). 2014.gadā Valsts robežsardze uz valsts robežas konstatēja 12 nelikumīgas tabakas izstrādājumu kontrabandas gadījumus un 1 nelikumīgu alkoholisko dzērienu kontrabandas gadījumu, izņemtas 1913080 cigaretes un 10 litri alkoholisko dzērienu. Ir bijuši gadījumi, kad kontrabandas cigaretes konstatētas pierobežā, bet nelikumīgu valsts robežas šķērsošanas faktu nav izdevies pierādīt. 2014.gada 12 mēnešos pierobežā izņemtas 1991700 kontrabandas cigaretes.Saskaņā ar Robežsardzes likuma 2.pantu Valsts robežsardzes funkcijas ir valsts robežas neaizskaramības nodrošināšana un nelegālās migrācijas novēršana.Robežsardzes likuma 13.pants nosaka Valsts robežsardzes uzdevumus. Lai nodrošinātu valsts robežas neaizskaramību, svarīgākie uzdevumi ir:- apsargāt valsts robežu, robežzīmes un citas robežbūves, novērst jebkuru mēģinājumu nelikumīgi mainīt valsts robežas atrašanās vietu apvidū;- novērot valsts robežai pieguļošās sauszemes teritorijas, ūdeņus un gaisa telpu;- nepieļaut, ka personas un transportlīdzekļi šķērso valsts robežu, kravas un citas mantas tiek pārvietotas pāri valsts robežai ārpus šim nolūkam noteiktajām vietām vai citā nelikumīgā veidā, atklāt un aizturēt valsts robežas pārkāpējus, kā arī atklāt pierobežas, pierobežas joslas, robežkontroles punktu un robežpārejas punktu režīma pārkāpējus;- novērst ievešanai Latvijas teritorijā un tranzītam cauri Latvijas teritorijai aizliegto priekšmetu nelikumīgu pārvietošanu pāri valsts robežai;- nepieļaut preču un citu priekšmetu pārvietošanu pāri valsts robežai, apejot muitas kontroli;- uzturēt valsts robežu, valsts robežas joslu un robežpārejas punktus;-nodrošināt, lai tiktu izpildītas Latvijai saistošos starptautiskajos līgumos noteiktās saistības valsts robežas režīma jautājumos, savas kompetences ietvaros noregulēt ar valsts robežas režīma pārkāpšanu saistītos incidentus.Saskaņā ar Latvijas Republikas valsts robežas likuma 8.panta otro daļu, valsts robežas drošību garantē valsts robežas režīms. Viens no būtiskākajiem valsts robežas režīma nodrošināšanas elementiem ir valsts robežas josla, kas nodrošina robežuzraudzības tehnisko līdzekļu, inženiertehnisko iekārtu izvietošanu apvidū gar valsts robežu, kas ļauj:* kontrolēt un novērot valsts robežu;
* aizkavēt un vajāt robežpārkāpējus;
* apsekot valsts robežas līniju un tās iezīmēšanas elementus.

Valsts robežas uzraudzības efektivitātes uzlabošanai Valsts robežsardze izmanto robežuzraudzības tehniskos līdzekļus (robežuzraudzības tehnisko līdzekļu saraksts norādīts Ministru kabineta 2010.gada 27.jūlija noteikumos Nr.675 „Noteikumi par robežpārbaudei un robežuzraudzībai nepieciešamajiem tehniskajiem līdzekļiem) – novērošanas iekārtas (turpmāk – videokameras) un klātbūtnes uztveršanas sistēmas (turpmāk – sensori), kuras tiek uzstādītas valsts robežas joslā. Kad tiek saņemts signāls no sensora vai identificēts robežincidents ar vai bez videokameras palīdzību (nelikumīga valsts robežas šķērsošana vai preču pārvietošana), Valsts robežsardzes amatpersonu norīkojums nekavējoties dodas uz notikuma vietu, lai uzsāktu iespējamā incidenta izmeklēšanu (likumpārkāpēju vajāšanu un aizturēšanu) kā arī veiktu attiecīgās procesuālās darbības, lai nodrošinātu sekmīgu robežincidenta izmeklēšanu, proti, pazīmju konstatēšanu, izpēti, fiksēšanu, saglabāšanu, iegūtās informācijas izmantošanu administratīvā vai kriminālprocesa lietvedībā, kā arī robežpārkāpēju atgriešanas procedūru nodrošināšanā.Pārkāpēja aizturēšanā īpaši svarīgs ir norīkojuma nokļūšanas laiks līdz pārkāpuma vietai, bet to ietekmē robežapsardzības nodaļu izvietojums, valsts robežas joslas un pie tās pieguļošo zemju apvidus (upes un grāvji, reljefs, pārmitrinātas teritorijas), likvidētās Valsts investīciju programmas projekta IA-16 „Valsts robežas infrastruktūras attīstība” ietvaros iecerēto rokādes ceļu (gar Šengenas līguma valstu ārējo robežu) nepabeigtā būvniecība, arī īpašuma tiesību faktori. Lai maksimāli samazinātu laiku Valsts robežsardzes amatpersonu nokļūšanai līdz robežincidenta vietai, ir jāizmanto īsākais iespējamais maršruts, jo novēlota reakcija var veicināt pārkāpuma attīstību, samazināt pārkāpuma novēršanas vai pārkāpēja aizturēšanas iespējas un nav pieļaujama. Ņemot vērā iepriekš minēto, visefektīvākais, un bieži vien vienīgais veids, kā nokļūt līdz attiecīgajam valsts robežas posmam, ir pārvietošanās pa valsts robežas joslu. Savukārt to ietekmē apvidus, piemēram, daudz slapju posmu, mitras palienu gruntis, līdz ar to minētajos robežas posmos ir nepieciešama tādu konstrukciju (laipu) izbūve, pa kurām iespējams pārvietoties ar Valsts robežsardzes rīcībā esošajiem kvadricikliem, motocikliem, sniega motocikliem, tādējādi nodrošinot primārā uzdevuma izpildi.Šobrīd Valsts robežsardzes rīcībā esošo robežuzraudzībai paredzēto tehnisko līdzekļu izmantošana ir būtiski ierobežota, jo nav radīti nepieciešamie apstākļi valsts robežas joslā, kas nodrošina to netraucētu darbību. Valsts robežsardzes amatpersonu norīkojumu pārvietošanos apgrūtina valsts robežas joslas sarežģītais apvidus (pārmitrinātas teritorijas, grāvji), pa kuru ar kvadricikliem, motocikliem un sniega motocikliem nav iespējams pārvietoties, vai tas iespējams tikai sausajā gada laikā. Arī kopš valsts robežas apsardzības uzsākšanas pašu Valsts robežsardzes amatpersonu spēkiem izbūvētās takas un laipas valsts robežas joslā ir primitīvi un īstermiņa risinājumi kājnieku patruļas pārvietošanās nodrošināšanai. Turklāt minētās takas un laipas pavasara plūdu ietekmē tiek pārpludinātas vai pilnībā sagrautas un, attiecīgi regulāri ir veicami atjaunošanas darbi, kuriem nepieciešami ievērojami finanšu līdzekļi. Tādi posmi kopā sastāda aptuveni 30% no Latvijas Republikas un Krievijas Federācijas valsts robežas un Latvijas Republikas un Baltkrievijas Republikas valsts robežas. Savukārt purvains apvidus, pa kuru nav iespējama pārvietošanās bez specializētajiem transportlīdzekļiem (kādus aizvien biežāk izmanto likumpārkāpēji) visa gada garumā, sastāda aptuveni 7% no valsts robežas. Šo problēmu novēršana iespējama, tikai realizējot funkcionāli atbilstošu ilgtermiņa risinājumu – atbilstošas slodzes un konstrukcijas tiltu, koka laipu (tai skaitā uz pontoniem) un caurteku izbūve valsts robežas joslā. Uzdevumu Valsts robežsardzei uzturēt valsts robežas joslu nosaka Robežsardzes likuma 13.pants.Valsts robežas joslas noteikšanas kārtību nosaka Latvijas Republikas valsts robežas likuma 13.pants.Valsts robežas joslas platumu, informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību”.Lai īstenotu Latvijas Republikas valsts robežas likumā noteikto valsts robežas režīma prasību izpildi ar mērķi nodrošināt robežapsardzības sistēmas pastāvēšanai nepieciešamos apstākļus, valsts robežas joslas iekārtošanas prasībām jābūt tādām, lai tiktu nodrošināta Valsts robežsardzes amatpersonu norīkojumu operatīva pārvietošanās gar visu valsts robežu, kā arī nepieciešamo robežuzraudzības tehnisko līdzekļu un inženiertehnisko iekārtu uzstādīšanas iespēja. 2014.gada 19.novembrī Ministru kabinetā (prot.Nr.63, 30.§), izskatot Ārlietu ministrijas informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu”, Iekšlietu ministrijai tika uzdots sagatavot un noteiktā kārtībā iesniegt izskatīšanai Ministru kabinetā grozījumus Latvijas Republikas valsts robežas likumā, paredzot deleģējumu Ministru kabinetam noteikt prasības valsts robežas iekārtošanai un uzturēšanai. Minētais uzdevums ir pamatots ar to, ka šobrīd valsts robežas joslas iekārtošanas prasības, pamatojoties uz Šengenas labāko praksi, nosaka Valsts robežsardzes iekšējais dokuments un valsts robežas joslas iekārtošana tiek īstenota Valsts robežsardzei piešķirto valsts budžeta līdzekļu ietvaros. Valsts robežsardzei minētā uzdevuma izpildei piešķirtais finansējums ir pietiekošs tikai, lai veiktu valsts robežas joslas iezīmēšanas (attīrīšanas) darbus. Savukārt, lai nodrošinātu valsts robežas joslas iekārtošanu gar visu Latvijas Republikas ārējo robežu, kas vienlaicīgi ir ES ārējā robeža, nepieciešami ievērojami finanšu līdzekļi un lai varētu tos piešķirt, valsts robežas joslas iekārtošanas prasībām jābūt pamatotām ar ārējā tiesību akta normām. Latvijas Republikas valsts robežas likuma 16.panta pirmā daļa noteic, ka persona, uzturoties pierobežas joslā, papildus tām prasībām, kuras izriet no pierobežas režīma, glabā pie sevis un pēc Valsts robežsardzes amatpersonas pieprasījuma uzrāda speciālo caurlaidi, kas ļauj uzturēties pierobežas joslā, izņemot gadījumu, kad šāda speciālā caurlaide nav nepieciešama.2014.gada 31.decembrī stājās spēkā Ministru kabineta 2014.gada 23.decembra noteikumi Nr.791 „Noteikumi par kārtību, kādā Valsts robežsardze izsniedz un anulē speciālās caurlaides, un speciālo caurlaižu paraugiem”, kuri paredz, ka persona var pieprasīt un saņemt speciālo caurlaidi arī elektroniski.Ministru kabineta 2013.gada 4.jūnija noteikumu Nr.301 ,,Noteikumi par robežapsardzības informācijas sistēmā iekļaujamās informācijas apjomu, glabāšanas termiņiem un piekļuves tiesībām” 6.punkts nosaka, ka Robežapsardzības informācijas sistēmā tiek iekļautas ziņas par personām, kurām izsniegtas, anulētas vai atteiktas speciālās caurlaides. Valsts robežsardzes amatpersonām veicot režīma ievērošanas kontroles pasākumus pierobežas joslā, informāciju vai personai ir izsniegta, anulēta vai atteikta speciālā caurlaide, izmantojot elektroniskos sakaru līdzekļus ir iespējams pārbaudīt Robežapsardzības informācijas sistēmā. Līdz ar to Latvijas Republikas valsts robežas likuma 16.panta pirmajā daļā noteiktā prasība personām, uzturoties pierobežas joslā, glabāt pie sevis un pēc Valsts robežsardzes amatpersonas pieprasījuma uzrādīt speciālo caurlaidi vairs nav aktuāla.Ņemot vērā to, ka bieži speciālās caurlaides ir nepieciešamas, lai personas varētu veikt savus darba pienākumus, lai mazinātu administratīvo slogu privātpersonām, ir nepieciešams, paredzēt iespēju darba devējam (komersantam) darbinieka vietā iesniegt Valsts robežsardzei iesniegumu par speciālās caurlaides izsniegšanu darbiniekiem.Ņemot vērā to, ka speciālā caurlaide ir administratīvais akts un interpretējot Administratīvā procesa likuma 25.pantu, iesniedzējs ir persona, kurai ir subjektīvās tiesības iniciēt administratīvā akta izdošanu, kā arī to, ka iesniedzēja subjektīvās tiesības lūgt izdot administratīvo aktu parasti izriet no speciālā likuma, Latvijas Republikas valsts robežas likums ir precizējams, paredzot iespēju komersantam, kurš vēlas realizēt savas tiesības un tiesisko interesi veikt saimniecisko darbību pierobežas joslā, lūgt izsniegt speciālo caurlaidi darbiniekiem.Papildus, jānorāda, ka komersanta kā iesniedzēja subjektīvās tiesības lūgt izdot administratīvo aktu, kas konkrētajā gadījumā ir speciālā caurlaide darbiniekiem, izriet arī no Darba likuma 51.panta otrajā daļā noteiktā komersanta kā darba devēja pienākuma nodrošināt tādu darba organizāciju un darba apstākļus, lai darbinieks varētu izpildīt viņam noteikto darbu. Attiecīgi ir secināms, ka komersantam kā darba devējam ir subjektīvas tiesības lūgt izdot administratīvo aktu. Administratīvā procesa likuma 27.panta pirmā daļa noteic, ka adresāts ir privātpersona, attiecībā uz kuru izdots administratīvais akts vai veikta (tiks veikta) faktiskā rīcība. Tātad adresāts ir persona, uz kuru administratīvais akts attiecas, konkrētajā gadījumā administratīvais akts attiektos uz komersanta darbinieku. Komersanta darbiniekam ir subjektīvā tiesība un interese saņemt speciālo caurlaidi, tā kā viņš ir noslēdzis darba līgumu ar komersantu un ir izteicis ar minēto līgumu piekrišanu un vēlēšanos strādāt pie tā norādītajos darba objektos, cita starp, pierobežas joslā, kā arī izteicis piekrišanu pakļauties noteiktai darba kārtībai un darba devēja rīkojumiem (Darba likuma 39.pants un 51.panta pirmā daļa). No minētā izriet, ka šādos gadījumos, privātpersonas iesniegumam par speciālās caurlaides izsniegšanu, nav jābūt obligātam priekšnosacījumam un šādu iesniegumu var iesniegt arī darba devējs.Ja iesniegumu speciālās caurlaides saņemšanai iesniegs komersants, lēmumu par tās izsniegšanu adresātam, proti, komersanta darbiniekam, paziņos Paziņošanas likumā noteiktajā kārtībā.Lai samazinātu administratīvo slogu, nepieciešams paredzēt, ka komersants var iesniegt iesniegumu terminētās caurlaides saņemšanai arī par personām, ar kurām ir noslēgts uzņēmuma līgums. Ja iesniegumu speciālās caurlaides saņemšanai iesniegs komersants, lēmumu par tās izsniegšanu adresātam – personai, ar kuru noslēgts uzņēmuma līgums, paziņos Paziņošanas likumā noteiktajā kārtībā.  |
| 3. | Projekta izstrādē iesaistītās institūcijas | Valsts robežsardze un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Valsts robežsardze attiecībā uz EUROSUR.
2. Personas, kurām saskaņā ar Latvijas Republikas valsts robežas likuma prasībām, lai uzturētos pierobežas joslā, jāsaņem speciālā caurlaide.

2013.gadā izsniegtas 14 832 speciālās caurlaides.2014.gadā izsniegtas 16 075 speciālās caurlaides. 3. Nosakot tiesisku regulējumu ārpus kārtas robežu šķērsot atzīto komersantu (AEO) pārvadātajām kravām, atvieglota robežšķērsošana attiektos uz 13714 atzītajiem komersantiem (AEO) (uz 2015.gada 1.februāri), kas saņēmuši attiecīgu sertifikātu ES. Attiecīgi ārpus kārtas robežšķērsošana attiektos uz 20 Latvijas Republikas komersantiem, kā arī, ņemot vērā kravu pārvadātāju īpatsvaru, attiektos arī uz 27 Lietuvas Republikas, 24 Igaunijas Republikas un 739 Polijas Republikas atzītajiem komersantiem.Faktiskās ārpus kārtas robežšķērsošanas plūsmas pieaugums nav aprēķināms, jo šobrīd šāda statistika netiek apkopota. Izvērtējot 2013.gadā veiktā pilotprojekta datus, lai fiksētu iespējamo kravu pieaugumu un problēmas, tika secināts, ka iespējamā ietekme uz ārpus kārtas robežu šķērsojošo skaitu vidēji nepārsniedz 7,5% no kopējā robežšķērsojošo skaita, tomēr precīzi prognozēt apjoma pieaugumu nav iespējams. |
| 2. | Tiesiskā regulējuma ietekme uz tautsaimniecību un administratīvo slogu | Tiks samazināts administratīvais slogs personām, kurām izsniegs speciālās caurlaides, proti, personas tiks atbrīvotas no pienākuma pie sevis glabāt un pēc Valsts robežsardzes amatpersonu pieprasījuma uzrādīt speciālo caurlaidi.Projektā komersantam tiek piešķirtas tiesības pieprasīt speciālo caurlaidi darbiniekiem un personām, ar kurām noslēgts uzņēmuma līgums, darba pienākumu veikšanai pierobežas joslā. Par speciālās caurlaides izsniegšanu minētajos gadījumos, darbiniekiem un personām, ar kurām komersants ir noslēdzis uzņēmuma līgumu, tiks paziņots Paziņošanas likuma noteiktajā kārtībā.Projektā tiek piešķirtas tiesības šķērsot sauszemes robežu ārpus kārtas, ja ar kravas transportlīdzekli tiek izvesta vienīgi tāda krava, kuras sastāvu pilnībā veido preces, kuru nosūtītājs (tās deklarētājs) ir atzītā komersanta (AEO) sertifikāta turētājs, ja vienlaikus pārvadātājs ir minētā sertifikāta turētājs. Tādējādi tiek izveidota nacionālā priekšrocība atzītā komersanta (AEO) sertifikāta turētājam. |
| 3. | Administratīvo izmaksu monetārs novērtējums | Administratīvās izmaksas – 11 835 euro (skatīt pielikumu).Saistībā ar likumprojektā paredzēto atzīto komersantu (AEO) pārvadāto kravu robežšķērsošanu ārpus kārtas komersantiem papildus izdevumi neradīsies, bet iespējamo komersanta ieguvumu šādā veidā šķērsot robežu aprēķināt nav iespējams, jo nav precīzi zināms plānoto gadījumu skaits. Likumprojekts neparedz atšķirīgu kārtību ārpus kārtas robežšķērsošanai nekā tā noteikta šobrīd (citām preču grupām) un nav plānots būtisks ārpus kārtas robežšķērsojošo kravas transportlīdzekļu plūsmas pieaugums, jo jāizpildās vairākiem kritērijiem vienlaikus, tāpēc tam nebūs būtiska ietekme uz Valsts ieņēmumu dienesta un Valsts robežsardzes funkcijām un tās tiks īstenotas atbilstoši esošajiem personāla un finanšu resursiem. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 579 780  | 0 | 0 | 1 618 961 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 579 780 | 0 | 0 | 1 618 961 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 579 780 | 0 | 0 | 10 846 157 | 2 034 442  |
| 2.1. valsts pamatbudžets | 579 780 | 0 | 0 | 10 846 157 | 2 034 442  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -9 227 196  | -2 034 442  |
| 3.1. valsts pamatbudžets | 0 | 0 | 0 | -9 227 196  | -2 034 442  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | -9 227 196  | -2 034 442  |
| 5.1. valsts pamatbudžets | 0 | 0 | -9 227 196  | -2 034 442  |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 1. *Prognozētās izmaksas valsts robežas joslas iekārtošanai un uzturēšanai* Ministru kabineta 2014.gada 19.novembra sēdē (prot.Nr.63, 31.§) tika izskatīts informatīvais ziņojums „Par Latvijas Republikas un Krievijas Federācijas valsts robežas joslas iekārtošanai nepieciešamo papildu finansējumu”. Informatīvajā ziņojumā tika detalizēti norādītas prognozējamās papildu izmaksas valsts robežas joslas iekārtošanai. Saskaņā ar Ministru kabineta sēdē pieņemto lēmumu jautājumus par Iekšlietu ministrijai papildus nepieciešamo finansējumu Latvijas Republikas un Krievijas Federācijas valsts robežas joslas iekārtošanai 14 886 305 *euro* apmērā, tajā skaitā: 2017.gadā – 9 227 196 *euro* apmērā, 2018.gadā – 2 034 442 *euro* apmērā un 2019.gadā – 3 624 667 *euro*  apmērā, skatāms kopā ar visu ministriju un citu centrālo valsts iestāžu jauno politikas iniciatīvu pieteikumiem likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017., 2018. un 2019.gadam” sagatavošanas un izskatīšanas procesā. Papildu nepieciešamie izdevumi iekārtotās valsts robežas joslas uzturēšanai tiks aprēķināti ierīkošanas procesā.2. *Prognozētās izmaksas* *EUROSUR attīstībai nacionālajā līmenī 2014. – 2020.gadā – 5 762 000 euro, no tā: ES politiku instrumentu* (ES Iekšējās drošības fonds) *līdzfinansējums – 4 321 500 euro; nacionālais līdzfinansējums – 1 440 500 euro.*

|  |  |  |
| --- | --- | --- |
| *1.Valsts robežsardzes sauszemes robežas video novērošanas, uzraudzības un kontroles sistēmu infrastruktūras pilnveidošana 3.posma realizācija.* | **Kopā:****1 695 000** | Projekta plānotais realizācijas laiks:2015.-2017. |
| *2.Valsts robežsardzes sauszemes robežas video novērošanas, uzraudzības un kontroles sistēmu infrastruktūras turpmāka pilnveidošana 4.posma realizācija.* | **Kopā:****2 155 000** | Projekta plānotais realizācijas laiks:2017.-2018. |
| *3.Valsts robežsardzes Sauszemes un Jūras robežas situācijas attēla izveidošana atbilstoši EUROSUR prasībām (standartiem) 5.posma realizācija.* | **Kopā:****940 000** | Projekta plānotais realizācijas laiks:2018*.*-2019. |
| *4.Uzraudzības un kontroles sistēmu pielāgošana un nacionālā informācijas apmaiņas tīkla izveide turpmākai integrēšanai EUROSUR sistēmā 6.posma realizācija.* | **Kopā:****417 000** | Projekta plānotais realizācijas laiks:2019.-2020. |
| *5.Nacionālā (kopējā) situācijas attēla izveide turpmākai integrēšanai EUROSUR sistēmā 7.posma realizācija.* | **Kopā:****555 000** | Projekta plānotais realizācijaslaiks:2020.-2022. |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts robežsardzes Nacionālā koordinācijas centra un EUROSUR sistēmas uzturēšana tiek nodrošināta Iekšlietu ministrijai piešķirto valsts budžeta līdzekļu ietvaros (budžeta programma 10.00.00 “Valsts robežsardzes darbība”, budžeta apakšprogramma 02.03.00 “Vienotās sakaru un informācijas sistēmas uzturēšana un vadība” (sedz izdevumus, kas saistīti ar Valsts nozīmes datu pārraides tīkla pakalpojumiem (pieslēguma punkta abonēšanas maksa, pieslēguma punkta ierīkošanas maksa un citi izdevumi) un  iekārtas, inventāra un aparatūras remontiem, tehnisko apkalpošanu), budžeta apakšprogramma 40.02.00 “Nekustamais īpašums un centralizētais iepirkums” (sedz izdevumus par elektroenerģiju)). Saskaņā ar Ministru kabineta 2014.gada 19.novembra sēdē (prot.Nr.63, 30.§, “Informatīvais ziņojums „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu”” likumā “Par vidēja termiņa valsts budžetu 2015., 2016. un 2017.gadam” valsts robežas joslas ierīkošanai budžeta programmā 10.00.00 “Valsts robežsardzes darbība” paredzēts finansējums 2 198 741 *euro* apmērā *(kapitālie izdevumi)*, no tā: 2015.gadā – 579 780 *euro* un 2017.gadā – 1 618 961 *euro.* Latvijas Republikas – Baltkrievijas Republikas valsts robežas joslas iekārtošanu plānots uzsākt no 2017.gada. Valsts robežas joslas iekārtošanas izmaksas ir prognozētas saskaņā ar projektētāja aplēsēm, ņemot vērā Latvijas Republikas – Krievijas Federācijas valsts robežas joslas iekārtošanas izmaksas. Latvijas Republikas – Krievijas Federācijas valsts robežas garums – 276 km. Valsts robežas joslas iekārtošanai uz Latvijas Republikas un Krievijas Federācijas valsts robežas nepieciešami 17 088 289 *euro*. Vidējās viena valsts robežas joslas kilometra iekārtošanas izmaksas sastāda 61 914 *euro*. Latvijas Republikas – Baltkrievijas Republikas valsts robežas garums – 173 km. Valsts robežas garums Daugavas upes posmā – 17 km. Valsts robežas joslu nepieciešams iekārtot 156 km garumā (aptuveni 60% apmērā no Latvijas Republikas un Krievijas Federācijas valsts robežas). Aptuvenās valsts robežas joslas iekārtošanas izmaksas uz Latvijas Republikas – Baltkrievijas Republikas valsts robežas sastāda 9 658 598 *euro (156km x 61914euro)*. Finanšu līdzekļus valsts robežas joslas iekārtošanai uz Latvijas Republikas – Baltkrievijas Republikas valsts robežas plānots pieprasīt turpmākajā valsts budžeta plānošanas periodā. Plānots, ka ārpus kārtas robežas šķērsošana atzīto komersantu (AEO) pārvadātajām kravām būtiski neietekmēs Valsts ieņēmumu dienesta un Valsts robežsardzes funkcijas un tiks īstenota atbilstoši esošajiem resursiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu, lai noteiktu valsts robežas joslas iekārtošanas un uzturēšanas prasības. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes regula (ES) Nr.1052/2013 (2013.gada 22.oktobris), ar ko izveido Eiropas Robežu uzraudzības sistēmu (EUROSUR). |
| 2. | Citas starptautiskās saistības | Projekts šo jomu neskar. |
| 3. | Cita informācija | 2012.gada 14.jūnija Saprašanās memorands starp FRONTEX Aģentūru un Latvijas Republikas Valsts robežsardzi par EUROSUR Izmēģinājuma projekta paplašinājumu. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula (ES) Nr.1052/2013 (2013.gada 22.oktobris), ar ko izveido Eiropas Robežu uzraudzības sistēmu (EUROSUR). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| 5.pants | Likumprojekta 1.pants  | Pārņemtas pilnībā | Neparedz stingrākas prasības |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā 2014.gada 3.decembrī publicēts Iekšlietu ministrijas mājaslapā sadaļā „Sabiedrības līdzdalība” atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktam.  |
| 2. | Sabiedrības līdzdalība projekta izstrādē | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli, priekšlikumus vai iebildumus par likumprojektu. |
| 3. | Sabiedrības līdzdalības rezultāti | Sabiedrības viedokļi, iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze un Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas netiks radītas.Saistībā ar projekta izpildi nav nepieciešams veidot jaunas institūcijas, netiks likvidētas un reorganizētas esošās institūcijas. Atzīto komersantu (AEO) robežšķērsošana ārpus kārtas robežšķērsošanas vietās, kas izveidotas uz autoceļa, notiks atbildoši esošajai sadarbības kārtībai, kas noteikta starp Valsts ieņēmumu dienestu un Valsts robežsardzi. |
| 3. | Cita informācija | Nav. |

Iekšlietu ministrs R.Kozlovskis

Vīza: valsts sekretāre I.Pētersone–Godmane

24.04.2015. 08:20

5341

M.Rumjancevs, 67075609, maksims.rumjancevs@rs.gov.lv

D.Šrenks, 67075702, dins.srenks@rs.gov.lv

J.Ivanova 67075674, jelena.ivanova@rs.gov.lv